การแต่งกายสำหรับผู้ชาย การแต่งกายสำหรับผู้หญิง
อาบน้ำ โกนหนวด และทาเจลหรือใช้เคล็ดลับการจัดแต่งทรงผมอื่นๆ ตามใจชอบ แม้ว่าคุณอาจจะร้อนจนเหงื่อไหลไคลย้อยในผับ แต่คุณก็ควรเริ่มต้นค่ำคืนนี้ด้วยลุคที่ดูสะอาดสะอ้าน ถ้าคุณจะไปคลับที่บรรยากาศค่อนข้างสบายๆ ก็ให้ปลดกระดุมคอหรือใส่กางเกงยีนส์แทนที่จะใส่สแล็ค แต่ถ้าคุณจะไปคลับที่หรูหราขึ้นมาหน่อย ก็ให้แต่งกายให้เรียบร้อย ถ้าไม่แน่ใจ ให้ค้นหาเกี่ยวกับคลับที่จะไปในอินเทอร์เน็ตก่อนว่าเขามีรูปแบบการแต่งกายที่คาดหวังอย่างไร ไอเดียเกี่ยวกับการแต่งกายก็เช่น :  เสื้อเชิ้ตติดกระดุมหน้ามีปกที่ตัดเย็บดีและทรงสวย อย่าใส่เสื้อโปโลหรือเสื้อเชิ้ตที่ดูเป็นเชิ้ตทำงานทั่วไป (ลายทางสีน้ำเงิน ลายตาราง และ ‘สีฟ้าแบบห้องประชุม’) และอย่าลืมเอาเสื้อเข้าในกางเกงด้วย!  เลือกกางเกงยีนส์รัดรูป กางเกงยีนส์หลวมโพรกดูจะเหมาะกับวัยรุ่นยุค 90 มากกว่าและอาจจะดูเฉิ่มได้ เลือกกางเกงยีนส์ทรงสวยที่เข้ารูปพอดี ไม่ใช่หลวมโพรกลงมากองที่ข้อเท้า ใส่รองเท้าโลฟเฟอร์หรือออกซฟอร์ด เลือกคู่ที่ทำจากหนังขัดมัน แต่อย่าเลือกแบบหัวแหลมหรือหัวสี่เหลี่ยม เพราะมันดูไม่เท่ อย่าใส่ชุดหรือรองเท้ากีฬา แม้ว่าจะไม่ใช่ทุกคลับที่กำหนดให้แต่งกายแบบเป็นทางการมากๆ แต่คลับส่วนใหญ่ก็ไม่อนุญาตให้คนที่ใส่รองเท้าหรือชุดกีฬาผ่านพนักงานเปิดประตูเข้าไปได้อยู่แล้ว เพราะฉะนั้นเก็บชุดกีฬาไว้ที่บ้านจะดีกว่า แม้ว่าสีดำมักจะเป็นตัวเลือกที่ปลอดภัยและดูเฉียบ แต่คลับก็มักจะเต็มไปด้วยหลอดไฟสีดำที่ทำให้เห็นรังแค เส้นด้ายที่รุ่ยออกมา และอื่นๆ บนเสื้อผ้าสีดำ สีน้ำเงินกับสีเทาเข้มเป็นสีที่ใส่แทนสีดำได้ และซ่อนเหงื่อที่ไหลเป็นทางได้ด้วย ถ้าเป็นคลับในเมืองไทยก็ข้ามขั้นตอนนี้ไปได้ แต่ถ้าเป็นคลับเมืองนอกคุณควรจะใส่โค้ตที่ทนอากาศร้อนๆ ในคลับได้อย่างเบลเซอร์บางๆ หรือแจ็กเก็ตหนังบางๆ คุณจะได้ไม่ต้องต่อคิวยาวเพื่อเอาโค้ตไปฝากไว้ แม้ว่าผู้หญิงทุกคนอาจจะมีกิจวัตรการดูแลเส้นผมของตัวเองอยู่แล้ว แต่ผู้หญิงบางคนก็อาจจะขอเวลาตัดสินใจเพื่อเลือกทรงผมเสียก่อน  คุณอาจจะมีทรงผมง่ายๆ ในใจอยู่แล้วอย่างมัดหางม้าสูงๆ หรือม้วนเป็นลอนคลายๆ หรืออาจจะเปลี่ยนไปทำทรงผมใหม่ๆ ดูบ้างอย่างถักเปียยุ่งๆ หรือยืดผมตรง ไม่ว่าคุณจะเลือกทำผมทรงอะไร คุณต้องให้ผมของคุณดูสุขภาพดี เปล่งประกาย และเข้ากับชุด อย่าลืมใช้ผลิตภัณฑ์ที่ช่วยลดความชี้ฟูของเส้นผมเพื่อพร้อมรับความอับชื้นในคลับที่คนแน่นๆ และเพื่อให้แน่ใจได้ว่าคุณจะดูดีตลอดทั้งคืน เน้นการเพิ่มลุคในแบบของคุณที่คุณชอบและดึงส่วนที่สวยที่สุดออกมา แต่อย่าแต่งหน้าจัดจนเกินไปเพราะมันจะไปกลบความงามที่แท้จริง แทนที่จะดึงมันออกมาให้เด่นขึ้น  เริ่มจากรองพื้นและคอนซีลเลอร์ ในคืนที่ออกไปเที่ยวคุณอาจจะตัดสินใจว่าจะทารองพื้นหนาขึ้นสักหน่อยไหม ซึ่งก็แล้วแต่ว่าปกติแล้วคุณทารองพื้นหนาแค่ไหน จากนั้นก็แตะคอนซีลเลอร์ลงบนใบหน้าในจุดที่คุณต้องการกลบหรือปกปิด บลัชออนและบรอนเซอร์ก็เป็นอีกหนึ่งวิธีที่จะช่วยเพิ่มมิติและสีสันหลังจากที่คุณทารองพื้นแล้ว  ต่อไปให้เน้นที่ดวงตา เลือกว่าคุณอยากได้ตาลุคไหน แบบแคตอายหรือสโมกกี้อาย หรือคุณชอบลุคธรรมชาติเรียบง่ายที่ใช้แค่อายไลเนอร์กับมาสคารามากกว่า อย่าลืมเลือกมาสคาราแบบกันน้ำเพื่อไม่ให้มาสคาราไหลเยิ้มเต็มหน้าตอนที่เต้นกับเพื่อนสาว ในอินเทอร์เน็ตมีวิดีโอสอนแต่งตาเกือบทุกลุคที่คุณจะนึกได้  จากนั้นก็ไปที่ริมฝีปาก เลือกสีเข้มๆ ถ้าคุณแต่งตาเบาๆ หรือเลือกสีที่อ่อนลงมาหน่อยถ้าตาของคุณเข้มหรือเด่นอยู่แล้ว ใช้ลิปไลเนอร์หรือดินสอเขียนขอบปากเพื่อไม่ให้ลิปสติกเลอะไปที่อื่นหรือเลือกใช้ลิปกลอสแวววาวก็ได้  แม้ว่าคุณจะอยากแต่งหน้าให้เข้ากับชุดมากแค่ไหน แต่มันก็อาจจะดูเข้ากั๊นเข้ากันมากเกินไปและไร้รสนิยมได้ ถ้าไม่แน่ใจ ให้แต่งหน้าที่ช่วยเสริมให้ชุดโดนเด่นแทนที่จะแต่งหน้าให้เข้ากับชุด ถ้าคุณจะไปที่ที่รู้กันอยู่แล้วว่าเป็นที่สำหรับคนเมืองเท่ๆ ก็เก็บชุดสูททำงานและชุดที่เป็นทางการมากๆ ไปได้เลย แต่ถ้าคุณจะไปในที่ที่รู้กันดีว่าเป็นที่ของคนชอบความหรูหรา ก็ควรใส่ชุดที่ดูสง่างามและเป็นทางการมากกว่า เลือกลุคให้เหมาะกับสถานที่ วิธีนี้จะทำให้คุณแน่ใจได้ว่าพนักงานเปิดประตูจะให้คุณเข้าไปและทำให้คุณเดินเข้าไปในนั้นได้อย่างมั่นใจ คิดถึงอวัยวะในร่างกายที่คุณชอบหรือรู้สึกภูมิใจและไม่อายที่จะโชว์ เลือกเสื้อผ้าจากอวัยวะที่คุณกล้าโชว์แบบไม่กลัวใครและเปิดเผยตามระดับที่คุณสบายใจ จำไว้นะสาวๆ คุณแต่งตัวเพื่อตัวเองต่อหน้าคนอื่นๆ ตัวอย่างไอเดียการแต่งตัวก็เช่น :  เสื้อคร็อปหรือเสื้อผู้หญิงกับกระโปรง เดรสรัดรูป กางเกงขายาวทรงสวยกับเสื้อที่ดูเป็นทางการ ถ้าดูแล้วเหงื่อน่าจะออกตอนอยู่ในคลับ กางเกงยีนส์ก็อาจจะทำให้ไม่สบายตัว เพราะฉะนั้นควรเลี่ยง  ถ้าคุณเดินบนรองเท้าส้นสูงปรี๊ดไม่ถนัด ก็ให้ใส่รองเท้าบู๊ตส้นสูงหรือรองเท้าส้นเตี้ยคู่โปรดแทน เช่นเดียวกันคืออย่าใส่รองเท้าวิ่งเพราะตามปกติแล้วถือว่าไม่สุภาพพอที่จะเดินเข้าไปในคลับส่วนใหญ่ได้ เพิ่มความหรูหราให้กับลุคด้วยต่างหูแบบห่วงหรือแบบติดหู หรือสร้อยคอเด่นๆ สักเส้น พยายามเลี่ยงการใส่สร้อยข้อมือหรือกำไลหลายชั้นมากเกินไป เพราะมันจะทำให้ดูเหมือนใส่ไปเล่นลิเกมากกว่า คลับส่วนใหญ่มักจะคนเยอะและอัดกันแน่นอยู่แล้ว เพราะฉะนั้นอย่าเอากระเป๋าใบใหญ่เท่าบ้านที่ข้างในเต็มไปด้วยเครื่องสำอาง รองเท้า และอื่นๆ ไป แต่ให้ถือกระเป๋าใบเล็กๆ สำหรับใส่กระเป๋าสตางค์ โทรศัพท์ ลิปสติกหรือลิปกลอสได้เท่านั้นพอ ข้อนี้อาจเป็นข้อที่ค่อนข้างท้าทายแล้วแต่สภาพอากาศ เพราะคุณคงไม่อยากต่อคิวฝากเสื้อโค้ตที่ยาวจนน่ากลัว แต่ก็ไม่อยากหนาวจนแข็งตายเหมือนกัน ถ้าเป็นคลับที่เมืองไทยก็หายห่วง ข้ามขั้นตอนนี้ไปได้เลย แต่ถ้าคุณไปคลับในประเทศที่อากาศหนาว ให้เลือกแจ็กเก็ตหนังที่ไม่ทำให้เหงื่อไหลไคลย้อยมากเกินไป หรือใส่เสื้อสเวตเตอร์บางๆ ทับเสื้อโค้ตอีกที นอกจากนี้คุณยังสามารถใช้ความคิดสร้างสรรค์และเลือกชุดที่ทำให้คุณอุ่นแต่ก็ยังดูดีอยู่ได้ หรือที่เรียกกันว่า "ชุดไปคลับเมืองหนาวสุดเซ็กซี่"
ดูแลเสื้อผ้าหน้าผมให้เรียบร้อย. แต่งกายให้เข้ากับสไตล์ของคลับ. เลือกสีอื่นที่ไม่ใช่สีดำ. ใส่เสื้อโค้ตบางๆ จะได้ไม่ต้องเอาไปเก็บไว้ในห้องเก็บโค้ต. ทำผม. แต่งหน้า. เลือกชุดจากรูปแบบการแต่งกายของคลับ. อย่ากลัวที่จะโชว์ของดี. ใส่เครื่องประดับเพื่อให้ได้ลุคที่เป็นตัวเองมากขึ้น. ถือกระเป๋าใบเล็กๆ. ใส่เสื้อโค้ตบางๆ จะได้ไม่ต้องเอาไปเก็บไว้ในห้องเก็บโค้ต.
https://www.wikihow.com/Dress-for-the-Club https://www.wikihow.com/Dress-for-the-Club
Getting Dressed if You are a Man Getting Dressed if You are a Woman